2004/108/EY: Komission päätös, tehty 28 päivänä tammikuuta 2004, direktiiviä 89/48/ETY täydentävästä ammatillisen koulutuksen tunnustamista koskevasta toisesta yleisestä järjestelmästä annetun direktiivin 92/51/ETY liitteen C muuttamisesta (ETA:n kannalta merkityksellinen teksti) (tiedoksiannettu numerolla K(2003) 5381)



Virallinen lehti nro L 032 , 05/02/2004 s. 0015 - 0016



Komission päätös, tehty 28 päivänä tammikuuta 2004, direktiiviä 89/48/ETY täydentävästä ammatillisen koulutuksen tunnustamista koskevasta toisesta yleisestä järjestelmästä annetun direktiivin 92/51/ETY liitteen C muuttamisesta (tiedoksiannettu numerolla K(2003) 5381) (ETA:n kannalta merkityksellinen teksti) (2004/108/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon direktiiviä 89/48/ETY täydentävästä ammatillisen koulutuksen tunnustamista koskevasta toisesta yleisestä järjestelmästä 18 päivänä kesäkuuta 1992 annetun neuvoston direktiivin 92/51/ETY(1) ja erityisesti sen 15 artiklan, ottaa huomioon Saksan, Italian, Itävallan ja Yhdistyneen kuningaskunnan pyynnöt, sekä katsoo seuraavaa: (1) Saksa, Italia, Itävalta ja Yhdistynyt kuningaskunta ovat esittäneet perustellut pyynnöt direktiivin 92/51/ETY liitteen C muuttamiseksi. (2) Saksa on pyytänyt ammattinimikkeen "toimintaterapeutti" ("Beschäftigungs- und Arbeitstherapeut") täydentämistä ammattinimikkeellä "ergonomiaterapeutti" ("Ergotherapeut"). Toimintaterapiasta 25 päivänä toukokuuta 1976 annetun lain (Beschäftigungs- und Arbeitstherapeutengesetz) muutoksella, joka koski lain 8 päivänä maaliskuuta 1994 voimassa ollutta toisintoa ja joka tuli voimaan 1 päivänä tammikuuta 1999, Saksassa lisättiin aiemman nimikkeen oheen ammattinimike "ergonomiaterapeutti" ("Ergotherapeut"). (3) Italia on pyytänyt viittauksen poistamista ammattinimikkeeseen "jalkojenhoitaja" ("podologo"), koska 14 päivänä syyskuuta 1994 annetulla ministerin asetuksella (Decreto ministriale) N:o 666 säädetään jalkojenhoitajia koskevasta ammatillisesta pätevyydestä siten, että kolmen vuoden opintoja edellyttävä alan korkeakoulututkinto muodostaa jalkojenhoitajalta kyseisen ammatin harjoittamiseksi edellytettävän pakollisen koulutuksen. Tämän asetuksen voimaantulon jälkeen jalkojenhoitajan ammatti kuuluu vähintään kolmivuotisesta ammatillisesta korkeammasta koulutuksesta annettujen tutkintotodistusten tunnustamista koskevasta yleisestä järjestelmästä 21 päivänä joulukuuta 1988 annetun neuvoston direktiivin 89/48/ETY(2) soveltamisalaan. (4) Itävalta on pyytänyt kahden uuden ammatin lisäämistä kirjanpidon alalle "kaupallinen kirjanpitäjä" ("Gewerblicher Buchhalter") kauppaa, käsiteollisuutta ja muita teollisuudenaloja koskevan 1994 annetun säädöksen (Gewerbeordnung 1994) mukaisesti ja "itsenäinen kirjanpitäjä" ("Selbständiger Buchhalter") julkishallinnon tilinpidon alan ammatteja koskevan 1999 annetun säädöksen (Bundesgesetz über die Wirtschaftstreuhandberufe 1999) mukaisesti. Koulutusohjelmat on toimitettu. Erikoistumistason sekä pätevyyden tuoman vastuutason perusteella koulutusta on pidettävä tutkintotasoisena koulutuksena. (5) Itävalta on pyytänyt mainos- ja myynninedistämisasiamiesten toiminnan poistamista liitteen C luettelosta ammatteja koskevan lain (BGBl. I N:o 63/1997) (Gewerbeordnungsnovelle 1997, BGBl. I N:o 63/1997) muuttamisen yhteydessä, koska tätä toimintaa ei enää säännellä. (6) Yhdistynyt kuningaskunta on pyytänyt ammattinimikkeen "hyväksytty eläinlääkintäalan hoitaja" ("listed veterinary nurse") lisäämistä Yhdistyneen kuningaskunnan "National Vocational Qualifications" (kansalliset ammatilliset kelpoisuusehdot) -järjestelmän tasolle 3, koska kyseistä ammattia koskeviin Yhdistyneen kuningaskunnan koulutusvaatimuksiin on tehty muutoksia. Ammattipätevyydestä ja opinto-ohjelmista vastaava viranomainen Qualifications and Curriculum Authority (QCA) on tunnustanut The Royal College of Veterinary Surgeons -laitoksen tämän tutkinnon myöntäväksi elimeksi. Direktiivin 92/51/ETY liitteeseen C sisältyy jo tämän tasoisia "National Vocational Qualifications" -järjestelmän tutkintoja. (7) Sen vuoksi olisi direktiiviä 92/51/ETY muutettava. (8) Tässä päätöksessä säädetyt toimenpiteet ovat direktiivin 92/51/ETY 15 artiklan mukaisesti perustetun komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan direktiivin 92/51/ETY liite C tämän päätöksen liitteen mukaisesti. 2 artikla Tämä päätös on osoitettu kaikille jäsenvaltioille. Tehty Brysselissä 28 päivänä tammikuuta 2004. Komission puolesta Frederik Bolkestein Komission jäsen (1) EYVL L 209, 24.7.1992, s. 25, direktiivi sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 1882/2003 (EUVL L 284, 31.10.2003, s. 1). (2) EYVL L 19, 24.1.1989, s. 16, direktiivi sellaisena kuin se on muutettuna Euroopan parlamentin ja neuvoston direktiivillä 2001/19/EY (EYVL L 206, 31.7.2001, s. 1). LIITE Muutetaan direktiivin 92/51/ETY liite C seuraavasti: 1) Muutetaan otsikon 1 "Terveydenhuollon ja lastenhoidon avustavan henkilöstön koulutus" alla seuraavaa: a) korvataan alaotsikon "Saksassa" alla luetelmakohta "- 'toimintaterapeutti' ('Beschäftigungs- und Arbeitstherapeut') seuraavasti 'toimintaterapeutti/ergonomiaterapeutti' ('Beschäftigungs- und Arbeitstherapeut/Ergotherapeut')"; b) poistetaan otsikon "Italiassa" alla luetelmakohta "- 'jalkojenhoitaja' ('podologo')". 2) Muutetaan otsikon 4 "Teknisen alan koulutus" alla olevan alaotsikon "Itävallassa" alla seuraavaa: a) lisätään seuraavat luetelmakohdat: i) "- kaupallinen kirjanpitäjä ('Gewerblicher Buchhalter')" vuonna 1994 annetun kauppaa, käsiteollisuutta ja muita teollisuudenaloja koskevan säädöksen (Gewerbeordnung 1994) mukaisesti; ii) "- 'itsenäinen kirjanpitäjä' ('Selbständiger Buchhalter')" vuonna 1999 annetun julkishallinnon tilinpidon alan ammatteja koskevan säädöksen (Bundesgesetz über die Wirtschaftstreuhandberufe 1999) mukaisesti. b) poistetaan luetelmakohta "- 'mainos- ja myynninedistämisasiamies' ('Werbeagentur')". 3) Lisätään otsikon 5. "Yhdistyneessä kuningaskunnassa suoritettu "National Vocational Qualifications" (kansalliset ammatilliset kelpoisuusehdot) tai "Scottish Vocational Qualifications" (skotlantilaiset ammatilliset kelpoisuusehdot) -järjestelmien mukainen koulutus" alle seuraavaa luetelmakohta: "- 'hyväksytty eläinlääkintäalan hoitaja' ('listed veterinary nurse')"